**Revista presei – VINERI, 10 SEPTEMBRIE 2021** – Universitatea „Ștefan cel Mare” din Suceava

|  |  |  |  |  |
| --- | --- | --- | --- | --- |
| **Autor** | **Titlul articolului** | **Publicația** | **Secțiunea/**  **Pagina** | **Sinteza articolului** |
| Alina Andronic | Admitere USV 2021: speranţă şi certitudine la Facultatea de Medicină şi Ştiinţe Biologice | radioimpactfm.​ro 09.09.21 | - | La Universitatea „Ștefan cel Mare” din Suceava este în plină desfășurare sesiunea de toamnă a admiterii din acest an. Contextul este cu atât mai prielnic cu cât, în urmă cu doar câteva zile, a fost publicată în Monitorul Oficial hotărârea de Guvern cu privire la înfiinţarea Facultăţii de Medicină şi Ştiinţe Biologice. Astfel, anul universitar 2021-2022 începe cu un portofoliu complet de 11 facultăți, la USV.  Într-o nouă ediție specială dedicată admiterii din acest an, Alina Andronic a stat de vorbă cu prof. univ. dr. Mihai Covașă, Director al Departamentului de Sănătate și Dezvoltare Umană din cadrul instituției academice.  Pe lângă oportunitățile pentru toți studenții și accesibilitatea la încadrarea pe piața muncii, Mihai Covașă a ținut să evidențieze și continuarea demersurilor spre evoluție, atât pentru Facultatea de Medicină și Științe Biologice cât și pentru USV, ca întreg.  Admiterea la instituția de învățământ superior din Suceava se desfășoară până pe 13 septembrie (fără zilele de sâmbătă și duminică) pentru specializările unde nu există probe, respectiv 10 septembrie, pentru specializările unde există probe. Toate detaliile se găsesc pe site-ul web https://admitere.usv.ro/. |
| Bogdan Diaconita | Valentin Popa, rectorul Universităţii Ştefan cel Mare Suceava şi fost ministru al Educaţiei a fost propus pentru titlul de cetăţean de onoare al municipiului Suceava.​ | radioimpactfm.​ro 09.09.21 | - | Valentin Popa, rectorul Universității Ștefan cel Mare Suceava va fi desemnat Cetățean de Onoare al municipiului reședință.  Decernarea distincției va avea loc în cadrul ședinței Consiliului Local din 30 septembrie, după cum a declarat primarul Ion Lungu. |
| Dan Coman | Niculai Barbă consideră cănumărul mare de curse aeriene din Suceava demonstrează anvergura regională a Aeroportului „Ștefan cel Mare” | monitorulsv.​ro 10.09.21 | - | Vicepreședintele Consiliului Județean Suceava Niculai Barbă a spus, joi, că noile zboruri din Suceava validează anvergura regională a Aeroportului „Ștefan cel Mare”. Niculai Barbă a făcut această declarație după ce operatorul aerian Wizz Air a anunțat un nou zbor pe ruta Suceava – Bruxelles, în Belgia, de la începutul lunii decembrie 2021. Barbă consideră că anunțarea de noi curse spre destinații externe, pentru care și Consiliul Județean a făcut demersuri, confirmă că datele și previziunile administrației județene au fost corecte.  El a remarcat faptul că pentru unele zboruri internaționale externe din Suceava, numărul de curselor este net superior celor de pe aeroporturile cele mai apropiate din zona Moldovei. Niculai Barbă a subliniat faptul că acest lucru nu face altceva decât să valideze anvergura regională a aeroportului din Suceava. „Și asta pentru că, așa cum se știe, Aeroportul «Ștefan cel Mare» are pasageri atât din Suceava, cât și județele învecinate și din Ucraina. Iar anvergura regională a aeroportului se alătură altor instituții care au aceeași anvergură regională. Și aș aminti aici Spitalul Județean, Universitatea «Ștefan cel Mare», chiar Centrul Cultural Bucovina și evident Muzeul Național al Bucovinei, despre care putem spune că are o anvergură națională. Fiecare din aceste instituții se înscriu cu o serie de realizări semnificative în ultima perioadă, așa cum pentru aeroportul din Suceava indicatoarele de bază sunt numărul de curse noi, destinațiile noi, dar și creșterea numărului de pasageri”, consideră vicepreședintele CJ Suceava. |